
Úvod

Oblasť riadenia materskej školy má vytvárať všestranne priaznivé podmienky - materiálno - technické, životosprávne, psychohygienické, organizačné, personálne a podmienky spoluúčasti a spolupráce s rodinou, ďalšími partnermi a odborníkmi tak, aby bol zaistený kvalitný priebeh a maximálna účinnosť pedagogického procesu. 
V súčasnosti, keď je škola už službou a školská legislatíva umožňuje rodičom detí slobodnú voľbu školy, je nutné neustále mať na zreteli podávať kvalitné výkony v oblasti výchovno - vzdelávacieho procesu. Nositeľom kvality nie je iba riaditeľ školy, ktorý je podstatným pilierom tohto procesu, ale takisto všetci zamestnanci školy, ktorí sa podieľajú na pozitívnej klíme v škole v spolupráci s celou rodinou. 
Koncepcia rozvoja materskej školy na roky 2024-2029 vychádza zo súčasnej situácie školy, definuje základné ciele rozvoja školy v období nasledujúcich 5 rokov. Obsahom koncepcie je charakteristika MŠ,analýzy súčasného stavu, cieľov a úloh rozvoja školy.




1.Charakteristika materskej školy

Materská škola je umiestnená v účelovej budove (5550m2). Budova materskej školy sa skladá z dvoch pavilónov , pavilóny sú jednoposchodové .

Prízemie tohto predškolského zariadenia tvoria, dve triedy s príslušnými priestormi, miestnosť pre prevádzkových pracovníkov, jedálne, sklady a riaditeľňa. Na poschodí sú umiestnené dve triedy s príslušnými miestnosťami, jedálne a sklady.
Budova bola rekonštruovaná v roku 2018 a vyhovuje bezpečnostným a hygienickým predpisom. 

Na školskom dvore materskej školy má každá skupina svoje osobitné miesto. Je veľký, upravený, osadený stromami, kvetinami a zeleňou. Na školskom dvore sa nachádzajú hojdačky, preliezačky, pieskoviská, cyklistická dráha, futbalové ihrisko, tabuľa na kreslenie, lavice, prekážková dráha, ovocné stromy. Na dvore je aj veľké javisko.
Školský dvor  okrem pohybových aktivít poskytuje možnosť aj pre iné rozvojové činnosti, ako napr. spoznávanie živej a neživej prírody, hry s bábkami, dramatické hry,  ľudové piesňové a pohybové hry.
Štvortriedna materská škola poskytuje deťom celodennú vyučovaciu starostlivosť vo vekovo heterogénnych triedach s deťmi spravidla od troch do šesť rokov a deťom s pokračujúcou povinnou predprimárnou dochádzkou. V materskej škole sa poskytuje starostlivosť aj deťom  mladším ako tri roky a deťom so špeciálno-pedagogickými požiadavkami ak sú vytvorené optimálne materiálno technické a personálne  podmienky. Materská škola počas adaptačného pobytu dieťaťa v MŠ a v mimoriadnych prípadoch poskytuje deťom aj možnosť diagnostického,  poldenného, prípadne kratšieho pobytu.
	


Poslanie materskej školy

Hlavným cieľom výchovy a vzdelávania v materskej škole je dosiahnutie optimálnej kognitívnej, senzomotorickej a sociálno-citovej úrovne ako základu pre školské vzdelávanie v základnej škole pre život v spoločnosti.  / ŠVP, 2016/
Predprimárne vzdelávanie v MŠ sa uskutočňuje podľa Štátneho vzdelávacieho programu pre predprimárne vzdelávanie v materských školách schváleným Ministerstvom školstva a vedy SR.  Na základe  tohto dokumentu je vypracovaný  náš Školský vzdelávací program, ktorý určuje profiláciu našej MŠ s názvom ,,Do neba rastúci strom,,.
Cieľ vyučovacieho programu našej materskej školy pestovanie materinského jazyka a uchovávanie zvykov a tradícií.


Vízia materskej školy 
Výchovnú prácu v materskej škole obohacuje pestrá činnosť zameraná na uchovanie tradícií. Do systému rôznych činností v materskej škole dobre zapadajú zvyky, ktoré sa viažu na každodenné i slávnostné chvíle. Deti sa primerane svojmu veku nenásilne, hravo zoznamujú s jednotlivými dňami v kalendári, so sviatkami, ktoré sú zlomové v živote človeka a s činnosťami spestrujúcimi všedné dni spolu s opakujúcimi sa symbolmi a radostnými úkonmi, ktoré sú pre deti zážitkom.
		 
Naďalej budeme vytvárať u detí predpoklady na pestovanie a rozvíjanie citu ku krásam svojho regiónu, prírode, ľudovému umeniu a poznávanie kultúrneho dedičstva našich predkov.

Bude spájať kvalitný a efektívny edukačný proces s aktivitami v prospech rozvoja individuálnych schopností detí so zameraním na ich úspešné uplatnenie v ďalšom vzdelávaní, v živote. Edukačný proces bude postavený na humanistických princípoch, tvorivom myslení a vzájomnom rešpektovaní.





2. Orientácia na partnerov školy, spolupráca s nimi a ich požiadavky

Škola a zriaďovateľ 
Zriaďovateľ zabezpečuje hlavne financie, kontrolu a infraštruktúru. V zmysle legislatívy schvaľuje predložené dokumenty školy. Pomáha pri riadení školy, poskytuje pomoc a poradenstvo. Spolupráca je v oblasti rozvoja telesnej a športovej výchovy, prezentácii na verejnosti a projektoch. Zabezpečuje dostatok financií na prevádzku, údržbu budovy, poskytuje školenia, organizuje stretnutia.
Škola a zamestnanci 
Škola vytvára vhodné pracovné podmienky a pozitívne a tvorivé pracovné prostredie. Stabilizuje kolektív a podporuje partnerské vzťahy, vytvára pozitívnu klímu na škole. Umožňuje odborný rast, podporuje vzdelávanie pedagogických v súlade s potrebami školy. Spoločnými aktivitami upevňuje medziľudské vzťahy v kolektíve. Využíva potenciál každého zamestnanca s rešpektovaním a uznaním odlišných názorov a prejavov. 
Škola a rodičia 
Škola zabezpečuje kvalitný edukačný proces. Vytvára vhodné podmienky na vzdelávanie. Dopĺňa rodinnú výchovu. Podporuje účasť na školských a mimoškolských akciách, spoluprácu na projektoch v oblasti prírodovednej, ekologickej a estetickej, krúžková činnosť. Sú to aktivity, súvisiace so zapojením rodičov do života školy, komunikácia s rodičmi - poradenská služba, tvorivé dielne, prezentácie, spoločenské stretnutia. Rodič ďalej spolupracujú s materskou školou prostredníctvom triednych schôdzí, Rady školy, Rodičovského združenia zabezpečuje finančné prostriedky príspevkom do tohto združenia. Financie sú používané na učebné pomôcky a materiál potrebný vo výchovno - vzdelávacom procese, na akcie, divadlá, na inováciu prostredia materskej školy
Škola a organizácie spolupodieľajúce sa na výchove a vzdelávaní 
Rada školy je iniciatívny a poradný orgán. Presadzuje záujmy detí a zamestnancov v oblasti výchovy a vzdelávania. Plní funkciu verejnej kontroly, vyjadruje sa k činnosti školy. Vyjadruje sa ku koncepcii rozvoja školy a ku dokumentom školy, predkladaným riaditeľom. Volí riaditeľa školy. 
V spolupráci s Občianskym združením sa materská škola  zapája do projektov  získava finančné prostriedky aj prostrednítvom 2% daní, organizuje rodičovský ples.
 
CPPPaP vykonáva preventívnu starostlivosť ,individuálne poradenstvo a konzultácie pre pedagógov a rodičov.
Škola úzko spolupracuje s rôznymi organizáciami a športovými klubmi pri organizovaní krúžkov.




3. Swot analýza
	Silné stránky
	Slabé stránky

	· vysoké pracovné nasadenie 
❖ záujem pedagogických zamestnankýň o vzdelávanie 
❖ zabezpečovanie plnohodnotnej výchovno – vzdelávacej činnosti počas všetkých organizačných foriem denného poriadku 
❖ skvalitňovanie výchovných a učebných priestorov 
❖ kvalitná príprava na vstup detí do ZŠ 
❖ prístup k  internetu zamestnancom 
❖ IKT vybavenie 
❖ dobrá spolupráca so zriaďovateľom, inými inštitúciami 
❖ pozitívna klíma školy 
- Kreativita ped. zamestnancov
- Úspešná adaptácia detí
- Uchovávanie ľudových tradícií 
- výchova úcty k materinskému jazyku
- výsledky dosahované v rámci školských a mimoškolských aktivít, ktoré sú
prezentované v MŠ aj na verejnosti
- Úspešnosť na výtvarných súťažiach



	· Webová stránka školy
· Parkovanie pred MŠ
· Zatrávnenie školského dvora
· Spestrenie, skrášľovanie a rozvoj zadného dvora mš
· Rozvoj zručností pri riešení problémov

· Bezpečnosť v areáli MŠ
· Technická prekážka umiestnenia kontajneru

· tvorba projektov, realizácia aktivít na získanie aj
mimorozpočtových finančných prostriedkov

· potrebná rekonštrukcia oplotenia školského areálu 




	príležitosti
	riziká

	· 
· -dopĺňanie interiéru a exteriéru 
· -spolupráca so zriaďovateľom, rodičmi 

· -dobudovanie knižnice a doplnenie najnovšej odbornej literatúry
· -možnosť zapojiť sa do projektov, grantov s cieľom získať finančné prostriedky na
· zefektívnenie výučby
· -príležitosť ku kariérnemu rastu a zlepšení profesijnej úrovne pedagógov
· -dopĺňanie vybavenia školy digitálnymi programami a možnosti ich využívania v edukácií
· -spolupráca s partnermi- CPPPaP, ZUŠ, vzdelávacími subjektmi

	
· -rýchle zmeny a neprehľadnosť v legislatíve 
· -neobjektívnosť niektorých zákonných zástupcov
· demografický pokles populácie 
· -zvýšenie administratívy vyplývajúcej z platnej legislatívy pre pedagógov a riaditeľa




4. Úlohy a ciele materskej školy na ďalšie obdobie

Na základe SWOT analýzy a na základe vyššie prezentovanej vízie som skoncipovala strategické
ciele a úlohy materskej školy. Úlohy a ciele materskej školy na ďalšie obdobie by sa mali uskutočniť
v nasledujúcich rovinách:
· (oblasť VVČ)
· Vonkajšie prostredie
· Vnútorné prostredie
· Personálne podmienky
· Materiálno-technické podmienky

Zvyšovanie kvality vo výchovno – vzdelávacom procese

· Zvýšenú pozornosť venovať enviromentálnej výchove ako súčasti rozvoja osobnosti detí zameranú najmä na vedenie k uvedomelej spotrebe zdrojov, povedomia v oblasti separácie odpadov, na vytváranie správnych postojov a správania detí k životnému prostrediu, na prevenciu pred poškodzovaním a znečisťovaním životného prostredia . Významnú úlohu by mal deň Zeme, Svetový deň vody, Svetový deň včiel, Svetový deň stromov a vtáctva. Vypracovanie nápadov v spolupráci s  pedagógmi na realizáciu jednotlivých zelených dní . 
· Zvýšenú pozornosť venovať matematike hlavne vytvára podmienky na to, aby sa deti aj pri bežných situáciách a činnostiach stretávali s jednoduchou matematikou a jej používaním, aby deti získavali nové vedomosti z tejto oblasti pomocou riešenia úloh podľa možností z bežného života.  Zabezpečiť k tomu učebné pomôcky, zbierku s matematickými úlohami.
· Vo výchovnej práci v materskej škole naďalej bude zohrávať dôležité miesto hra, rozprávka, pohyb a hudba. 

     - uchovávanie tradícií, rozšíriť aktivity, zachovanie ľudových tradícií, dramatické ľudové  zvyky, rozprávky, zostavenie zbierky  s obsahom aktivít na tieto oslavy
· Zorganizovať pre deti hudobno–výchovný koncert, oboznámenia sa s hudobnými nástrojmi, zúčastniť sa na umeleckých výstavách
-pestovanie materinského jazyka
-rozvíjať znalosti práce s počítačom

5.Záujmové krúžky:

Uskutočniť krúžkové činnosti a rozšíriť  podľa možností 

·  výtvarný krúžok, pod vedením učiteľky MŠ, týždenne raz v popoludňajších hodinách
· Slovenský jazyk
· Športový krúžok



6. Personálne podmienky:
· Stabilizovať kolektív, podporovať  vzťahy medzi zamestnancami, vytvárať
a podporovať pozitívnu atmosféru v materskej škole
· Žiadať, aby všetci zamestnanci svojimi postojmi a názormi, prácou a komunikáciou na
verejnosti zásadne zastupovali záujmy MŠ, vytvárali dobré meno MŠ a utvárali dobré
medziľudské vzťahy na pracovisku
· Podporovať kontinuálne (celoživotné) vzdelávanie pedagógov školy v súlade so zameraním
školy
· Podporovať a rozvíjať kontinuálne a ďalšie vzdelávanie pedagógov na výkon
špecializovaných a odborných činností v súlade so zameraním školy v Školskom
vzdelávacom programe
· Vytvárať priestor pre vzájomné odovzdávanie skúseností
· Zvyšovať právne vedomie zamestnancov, zabezpečovať pre všetkých zamestnancov
aktuálne informácie z oblasti legislatívy

7.Spolupráca 
- spolupráca s inštitúciami:

Pokračovať v spolupráci s rôznymi inštitúciami:

· Spolupráca materskej školy so základnou školou Gy: Szabóa a ZŠ Vámbéryho
· Spolupráca s MsKS
· Spolupráca s CPPPaP: so psychologičkou a s logopedičkou
· Spolupráca s políciou
· Spolupráca so zriaďovateľom

-Spolupráca s rodičmi:
Výchovná práca je vtedy najefektívnejšia, keď rodič a učiteľ úzko spolupracujú pre dobro dieťaťa.
Cieľom je:
·  Snažiť sa o to, aby spolupráca s rodičmi bola úspešná. 

spoločné programy:
Podľa možnosti organizovanie spoločných programov a akcií. 

· Deň sv. Martina
· príprava na Vianoce
· Fašiangy
· rodičovský ples
· Deň matiek
· MDD
· rozlúčkové oslavy 
· vystúpenie v programoch organizovaných  mestským kultúrnym strediskom

8. Oblasť materiálno- technického zabezpečenia výchovno- vzdelávacieho procesu
 Exterier MŠ:

Materská škola vyžaduje revitalizáciu exteriéru, čo vyžaduje úzku spoluprácu materskej školy s občianskymi združeniami
a zriaďovateľom.

· Zabezpečiť viac ručného záhradného náradia, aby sa aj deti mohli aktívne zapájať do prác vo svojom prostredí na školskom dvore. Starostlivosťou o svoje mikroprostredie sa rozvíja kladný vzťah detí k prírode a k ochrane životného prostredia.
· vybudovať cyklistickú dráhu
· zatrávniť strednú časť školského dvora- Úpravy dvora z estetickej stránky: vysádzaním kvetov, kríkov a vytvorením väčších zelených plôch.
· tematická stena
· pieskovisko

Interiér materskej školy:

· Podľa potreby zabezpečiť  nábytok viacúčelový
· Dopĺňanie edukačných materiálov a telovýchovných pomôcok, hračiek-spoločenské hry, učebných pomôcok, a didaktického materiálu, /Kvalitný výtvarný materiál, didaktické a učebné pomôcky na skupinové aktivity, na rozvoj matematickej kompetencie, na ochranu prírody, slov jazyk/
· Dopĺňať detskú a učiteľskú knižnicu aktuálnymi publikáciami, detskou a odbornou
literatúrou súvisiacou s Štátnym vzdelávacím programom

9.Získavanie finančných prostriedkov z alternatívnych zdrojov

· Využívať všetky možnosti, aby sme získali pre materskú školu financie navyše.  
· Žiadať  rodičov a podnikateľov, aby 2% z dane podporili našu materskú školu.
· Organizovať rodičovský ples
· Prihlásením sa o granty

10. Prezentácia školy na verejnosti 
Pre realizáciu cieľov uvádzaných v koncepcii školy je veľmi dôležitou súčasťou stratégie propagácia MŠ v obci, či zviditeľnenia v regióne. 
· Pripraviť kultúrne programy pre občanov mesta ( verejné vianočné programy atď.) 
· Poznávať sviatky, tradície v meste, aktívne sa podieľať na ich realizácií. 
· Propagovať realizované aktivity na stránke školy a na FB MŠ. 

11.Riadiaca činnosť 
·  Podporovať profesionálny rozvoj, výzvy, inovácie a poskytovať priestor na realizáciu kreatívnych nápadov
·  Úzka a efektívna spolupráca so zamestnancami MŠ, rešpektujúc názor každého
· Byť príkladom
· Udržiavať a zvyšovať dobré meno materskej školy
· zabezpečenie  prevádzky na základe právneho a regulačného základu
·  realizovať pedagogický program čo najpestrejšie spolu s kolegami
· Neustály rozvoj inštitúcie
Vykonávať vedúcu profesiu s osobitnou zodpovednosťou a nasadením





Záver
Koncepčný zámer rozvoja materskej školy vytyčuje ciele, ktoré by materská škola mala dosiahnuť v horizonte 5 rokov a cestu, ktorou by sa mala uberať, aby tieto ciele naplnila ako moderná škola. 
Ciele stanovené v koncepcii na roky 2024-2029 sú reálne a splniteľné, vyplynuli z celospoločenských potrieb i z analýzy súčasného stavu školy. Koncepčný zámer sa transformuje do ročných plánov práce školy a ďalších interných dokumentov. Opatrenia a aktivity budú prenesené do výchovnovzdelávacej práce. 

